[{"text_idx": "#000000", "text": "Dek jaroj de \u201cBelarta rikolto\u201d: premiitaj verkoj de la Belartaj Konkursoj de UEA"}, {"text_idx": "#000001", "text": "Ekde novembro disponeblas en la Libroservo de Universala Esperanto-Asocio (UEA) la libro \u201cBelarta rikolto 2022\u201d, kun premiitaj verkoj de la 73a okazigo de la Belartaj Konkursoj de UEA, anoncitaj c\u0302i-jare en la 107a Universala Kongreso (UK) en Montrealo. La libro estas parto de la eldona agado de UEA kunlabore kun la eldonejo Mondial el Novjorko. Kun 121 pag\u0302oj g\u0302i enhavas poezion, prozon, mikronovelojn, teatraj\u0302ojn, monologojn/skec\u0302ojn, eseojn kaj kantotekstojn. Eblas g\u0302in ac\u0302eti rekte en la Libroservo: "}, {"text_idx": "#000002", "text": "Lau\u0306 la regularo de la Belartaj Konkursoj la premiitaj verkoj estas aperigitaj en eldonaj\u0302o subtenata de UEA. Ekde 2013 Mondial publikigas ilin sub la titolo \u201cBelarta rikolto\u201d: Tio signifas, ke la \u201cBelarta rikolto 2022\u201d estas la deka en la serio. Aldone, en 2021 Mondial aperigis la libron \u201cNe ekzistas verdaj steloj\u201d, kun 60 mikronoveloj rikoltitaj el la Belartaj: UEA forte rekomendas akiri kaj legi c\u0302iujn tiujn eldonaj\u0302ojn por kultura ric\u0302ig\u0302o kaj subteno al la kulturo en Esperanto."}, {"text_idx": "#000003", "text": "En 2023 la premiceremonio de la 74-a okazigo de la Belartaj Konkursoj okazos dum la 108a UK en Torino. Eblas plej favorpreze alig\u0302i al la 108a UK g\u0302is la 31a de decembro 2022: Interesatoj povas sendi kandidatajn verkojn g\u0302is la 31-a de marto 2023. La alvoko kun c\u0302iuj detaloj legeblas c\u0302e C\u0302efrespondecas pri tiu agado la Komisiono pri la Belartaj Konkursoj, kiu ankau\u0306 tenas specialan pag\u0302on pri la konkursoj c\u0302e Facebook: "}, {"text_idx": "#000006", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000008", "text": "Musklaku la kovrilon por legi pliajn informojn."}]